laion/Wikipedia-Exotic huggingface dataset:
יחסי דומיניקה–קולומביה

יחסי דומיניקה–קולומביה הם יחסי החוץ בין דומיניקה לקולומביה. שתי הממשלות של שתי המדינות מקיימות קשר ידידותי. שתי המדינות חברות בקהילה של אמריקה הלטינית והמדינות הקריביות ובארגון מדינות אמריקה. שתי המדינות כוננו יחסים דיפלומטיים ב-9 בדצמבר 1980. במרץ 2018 שרת החוץ של קולומביה מריה אאנג'לה הולגוין (אנ'), נפגשה עם ראש ממשלת דומיניקה רוזוולט סקריט בדומיניקה, ובמאי 2019 נפגש שר החוץ הקולומביאני קרלוס טרוחיו עם שרת החוץ הדומיניקנית פרנסין ברון. לדומיניקה אין שגרירות בקולומביה. לקולומביה אין שגרירות בדומיניקה, ושגרירות קולומביה בקינגסטון אמונה על היחסים עם דומיניקה. Dominica, באתר ממשלת קולומביה
תנינענק

"תנינענק" (הלחם של "תנין" ו"ענק") הוא אלבום האולפן השביעי של הזמרת-יוצרת הישראלית קורין אלאל. האלבום יצא ב-16 ביולי 2001 דרך חברת התקליטים NMC. הוצאתו של תנינענק הוקדשה לענבל פרלמוטר, שנהרגה ארבע שנים קודם לכן בתאונת דרכים. היא הייתה אחת מהשותפות הבולטות ביותר ביצירתו של כשזה עמוק, אלבום האולפן הקודם של אלאל. באפריל אותה השנה פרסמה את שיר הנושא של האלבום, "תנינענק", שדורג בשיאו במקום השלישי במצעד הפזמונים השבועי של רשת ג'. בד בבד יצאה מהארון כלסבית בפני התקשורת. כשבועיים לפני פרסום האלבום המלא החליטה להוציא את "גשם של פתאום" כסינגל מסחרי. הסינגל השלישי, "משפחה", נשלח לרדיו לאחר יציאתו של תנינענק. "את יפה" יצא כסינגל הרביעי והאחרון מתוך האלבום. רצועותו האחרונה, "Shaffani" ("שעפתני"), היא היחידה המבוצעת באנגלית. תנינענק הוא אלבום רוק אלקטרוני, המושפע מכמה סוגות מוזיקליות נוספות, דוגמת מזרחית וניסיונית. תנינענק זכה לשבחים מפי מבקרי המוזיקה. הכתירו אותו כאלבום המקורי ביותר של אלאל, וטענו כי האזנה לו דומה לנפילה בתוך מנהרה מאוזנת וארוכה, שבסופה מופיעים דמויות אגדיות כמו חתול צ'שייר, מלכת הלבבות והכובען המטורף. ”האתגר המרכזי שעומד בפני כל מי שעוסק ויוצר במוסיקה אלקטרונית הוא להפוך אותה לאינטימית, כזו שהמאזין יוכל להזדהות איתה, להתרגש ממנה, לחוות אותה בעוצמה. המיוחד באלבום הוא שקורין לא הסתתרה מאחורי המחשב. ההפקה המוזיקלית המופלאה של מרקו גורקן לא באה על חשבון ניסיון אמיץ וכנה לומר משהו, לחטט בנפש ולהוציא הכל החוצה” – נכתב באחת הביקורות. גבע קרא עוז מ-ynet לא פיתח ציפיות לקראת האלבום, כיוון שהתאכזב מאוד מהסינגל הראשון מתוכו. אולם לבסוף טען כי אלאל הצליחה ליצור אחד-עשר שירי מופת. לעומת זאת, בגלובס סברו כי יש באלבום רגעים יפים, אך הוא רחוק מלהיות "מסעיר" ככללותו. האלבום תנינענק באתר ספוטיפיי Shaffani - קורין אלאל, שירונט לירן אליהו, 20 שנה לתנינענק: רגש, חשיפה וכנות, ‏16 ביולי 2021 תנין ענק יצא מהארון, גבע קרא עוז, באתר ynet, 26 ביולי 2001 נילי ברקן, ‏לא מושלמת, אבל כל-כך אמיתית, באתר גלובס, 9 באוגוסט 2001
יום יום

האם התכוונתם ל... יום יום (אלבום) – אלבומה של הזמרת דנה ברגר. יום יום (סרט) – סרט בכתיבה ובימויו של עמוס גיתאי, עם משה איבגי וג'וליאנו מר בתפקידים הראשיים. יום יום (עיתון ערב) – עיתון שיצא בישראל בשנים 1948-1949
נערה ושמה כנרת

נערה ושמה כנרת הוא שיר בביצוע הזמרת הישראלית גאולה גיל, שהתפרסם ב־1963. עמוס אטינגר כתב את השיר, ודובי זלצר הלחין אותו. השיר נכלל באלבומה של גיל "גאולה גיל שרה בלדות פולק ישראלי", שהתפרסם ב־1967. עפרה חזה הקליטה את השיר לאלבומה "שירי מולדת", שהתפרסם ב־1983 (בעיבוד שם טוב לוי). ביצעו אותו גם דליה עמיהוד, אלון אולארצ'יק, קרן הדר, ויהורם גאון וליאל קולט. "נערה ושמה כנרת" היה השיר הראשון שהלחין דובי זלצר לאחר שיבתם שלו ושל אשתו גאולה גיל לישראל משהותם בארצות הברית. זלצר פגש את עמוס אטינגר בבניין קול ישראל וסיפר לו על המנגינה שהלחין. אטינגר כתב את המילים ללחן של זלצר כאגדה על נערה שאהובהּ לא חזר, ומדמעותיה נוצרה ימת הכנרת. בקורס למורי דרך שנערך במשרד התיירות לימדו את הסיפור באופן הפוך לאמת ההיסטורית כשטענו שאטינגר כתב את השיר לפי אגדה על הכנרת. אקורדי השיר "נערה ושמה כנרת" באתר Tab4u סרטון השיר "נערה ושמה כנרת" באתר יוטיוב מילות השיר "נערה ושמה כנרת" באתר שירונט "נערה ושמה כנרת" בביצוע עפרה חזה, באתר יוטיוב זלצר וגיל השתקעו בארצות הברית באמצע שנות ה־50 וחזרו לישראל לאחר כעשור. "גאולה גיל שרה בלדות פולק ישראלי", באתר סטריאו ומונו נתוני היצירה, באתר אקו"ם "נערה ושמה כנרת" בביצוע עפרה חזה, באתר יוטיוב "נערה ושמה כנרת" בביצוע אלון אולארצ'יק, באתר יוטיוב "נערה ושמה כנרת" בביצוע קרן הדר, באתר יוטיוב תיעוד יוצרים של מפעל הפיס עם יואב קוטנר – עמוס אטינגר (הגרסה הארוכה) (14:43 מתחילת הסרטון), סרטון בערוץ "מפעל הפיס", באתר יוטיוב "נערה ושמה כנרת" באתר הספרייה הלאומית
Greedy

האם התכוונתם ל... Greedy (שיר של אריאנה גרנדה) – שיר של הזמרת האמריקאית, אריאנה גרנדה, מתוך אלבום האולפן השלישי שלה Dangerous Woman. Greedy (שיר של טייט מקריי) – שיר של הזמרת הקנדית טייט מקריי שיצא ב-2023.
Gemini (מודל שפה)

Gemini הוא מודל שפה גדול רב-מודאלי (אנ') המפותח על ידי חברת Google DeepMind. משמש כיורש למודלי השפה LaMDA ו-PaLM. הוכרז ב-6 בדצמבר 2023, ומשמש כמודל מתחרה למודל השפה GPT-4 של חברת OpenAI. החל מינואר 2024 מודל השפה נגיש דרך אפליקציית ג'מיני (לשעבר בארד). גוגל הכריזה על Gemini, מודל שפה גדול המפותח על-ידי חברת הבת שלה Google DeepMind, במהלך כנס Google I/O שנערך ב-10 במאי 2023. Gemini סומן כיורש עוצמתי יותר למודל השפה PaLM 2, אשר הוכרז גם הוא במהלך אותו כנס, וסונדאר פיצ'אי, מנכ"ל חברת גוגל, הודיע כי Gemini נמצא בשלבי פיתוח מוקדמים. Gemini פותח בשיתוף פעולה בין DeepMind ל-Google Brain (אנ'), שתי חברות בת של גוגל שמוזגו בהמשך לחברת Google DeepMind. ב-6 בדצמבר 2023 הכריזו סונדאר פיצ'אי, מנכ"ל חברת גוגל, ודמיס הסאביס (אנ'), מנכ"ל חברת DeepMind, על השקת מודל השפה Gemini. אתר האינטרנט הרשמי של Gemini (באנגלית) Google Builds on Tech's Latest Craze With Its Own A.I. Products באתר הניו יורק טיימס, 10 במאי 2023 (באנגלית) Every major AI feature announced at Google I/O 2023 באתר ZDNet, ‏ 10 במאי 2023 (באנגלית) Sundar Pichai on Google;s AI, Microsoft's AI, OpenAI, and ... Did We Mention AI? באתר Wired, ‏ 11 בספטמבר 2023 (באנגלית) Google Announces AI System Gemini After Turmoil at Rival OpenAI באתר וול סטריט ג'ורנל, 6 בדצמבר 2023 (באנגלית)
קונצ'יטה באוטיסטה

מריה קונספסיון באוטיסטה פרננדס (בספרדית: María Concepción Bautista Fernández;‏ נולדה ב-27 באוקטובר 1936) הידועה בקיצור כקונצ'יטה באוטיסטה (Conchita Bautista) היא זמרת ושחקנית ספרדייה, הידועה בעיקר בזכות השתתפותה באירוויזיון 1961 ו-1965. באוטיסטה נולדה בסביליה שבאנדלוסיה ועברה למדריד בבגרותה, ביססה עצמה במהירות כשחקנית והופיעה במספר סרטי קולנוע בשנות ה-50 של המאה ה-20. במקביל התפרסמה גם כמתורגמנית של מוזיקה אנדלוסית וחתמה על חוזה עם חברת קולומביה רקורדס. ב-1961 נבחרה באוטיסטה לייצג את ספרד באירוויזיון 1961 עם השיר "Estando contigo" (בעברית: "להיות איתך"). זו הייתה הפעם הראשונה שספרד השתתפה באירוויזיון. השיר נבחר להיות כשיר הפתיחה של התחרות, ולבסוף סיים במקום התשיעי בתחרות עם 8 נקודות בלבד. ב-1965 נבחרה לייצג בשנית את מדינתה באירוויזיון עם השיר "Qué bueno, qué bueno" ("כמה טוב, כמה טוב"). השיר כאמור ייצג את ספרד באירוויזיון 1965, אך לא קיבל אף נקודה ולכן לא הצליח להעפיל לגמר. מאוחר יותר, באוטיסטה פתחה בסיבוב הופעות מצליח באמריקה הלטינית, איטליה, יוון, טורקיה וכן גם ספרד. מדיה וקבצים בנושא קונצ'יטה באוטיסטה בוויקישיתוף קונצ'יטה באוטיסטה, סרטונים בערוץ היוטיוב קונצ'יטה באוטיסטה, במסד הנתונים הקולנועיים IMDb (באנגלית) קונצ'יטה באוטיסטה, באתר AllMovie (באנגלית) קונצ'יטה באוטיסטה, באתר אפל מיוזיק (באנגלית) קונצ'יטה באוטיסטה, באתר ספוטיפיי קונצ'יטה באוטיסטה, באתר Last.fm (באנגלית) קונצ'יטה באוטיסטה, באתר AllMusic (באנגלית) קונצ'יטה באוטיסטה, באתר MusicBrainz (באנגלית) קונצ'יטה באוטיסטה, באתר דיזר קונצ'יטה באוטיסטה, באתר Yandex.Music (ברוסית) קונצ'יטה באוטיסטה, באתר Discogs (באנגלית) קונצ'יטה באוטיסטה, באתר Genius קונצ'יטה באוטיסטה, באתר SecondHandSongs קונצ'יטה באוטיסטה, באתר טיידל (באנגלית) קונצ'יטה באוטיסטה, במסד הנתונים הקולנועיים IMDb (באנגלית) ESC National Finals 1961 ESC National Finals 1965
זוראב אזמאיפרשווילי

זוּראב אזמאיפָּרַשווילי (בגאורגית: ზურაბ აზმაიფარაშვილი; נולד ב-16 במרץ 1960), הוא רב אמן גאורגי בשחמט ונשיא איגוד השחמט האירופי. אזמאיפרשווילי הפך לרב אמן בשנת 1988 ובשנת 2003 זכה באליפות אירופה בשחמט, שנערכה באיסטנבול. הוא שימש גם כסגן נשיא פיד"ה. אזמאיפרשווילי ייצג את גאורגיה בשבע אולימפיאדות. מדיה וקבצים בנושא זוראב אזמאיפרשווילי בוויקישיתוף זוראב אזמאיפרשווילי, באתר צ'סגיימס (באנגלית) זוראב אזמאיפרשווילי, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
יחסי איי שלמה – ונצואלה

יחסי איי שלמה–ונצואלה הם היחסים הדיפלומטיים בין איי שלמה לונצואלה. שתי המדינות כוננו יחסים דיפלומטיים ב-8 במאי 2007. באוקטובר 2008 ראש ממשלת איי שלמה דרק סיקואה (אנ') יצר יחסים כלכליים עם ונצואלה, בתקווה להנות מנפט זול יחסית. זאת בעקבות המשבר הכלכלי העולמי, והאמינו כי זה יוריד את מחיר הנפט עבור תושבי איי שלמה, ויחזק את הכלכלה אם איי שלמה ייבאו נפט גולמי מוונצואלה, יזקקוהו ואז ייצאו למדינות שכנות.
הבחירות ללוק סבהה (2004)

הבחירות ללוק סבהה ב-2004 התקיימו בארבעה פעימות מ-20 באפריל ועד ל-10 במאי, ונקבע בהם הרכב הלוק סבהה הארבע עשר. הבחירות, בהם היו 675 מיליון בעלי זכות הצבעה, היו הבחירות הגדולות עולם בעת עריכתן, והתמודדו בהם 5,398 מועמדים על 543 המושבים שבלוק סבהה, 2,369 מהם עצמאים והשאר מטעם 220 מפלגות. בבחירות ניצחה מפלגת הקונגרס הלאומי ההודי, שהרכיבה ממשלה לאחר הבחירות. הבחירות ללוק סבהה נערכות אחת לחמש שנים, אלא אם כן הלוק סבהה מפוזר קודם לכן. הבחירות הקודמות לוק סבהה התקיימו בספטמבר עד אוקטובר 1999, ונותרו לו עוד כשמונה חודשי כהונה כשממשלת הודו בראשות אטאל ביהארי ואג'פאיי ביקשה מנשיא הודו עבדול קאלאם ב-27 בינואר 2004 להקדים את פיזורו של הלוק סבהה ל-6 בפברואר 2004. ההחלטה לפזר את הלוק סבהה מוקדם נבעה מהצלחת מפלגת העם ההודית בבחירות לאספה המחוקקת של ראג'סטאן, מאדהיה פרדש וצ'האטיסגאר בספטמבר 2003, שגרמה לאסטרטגים של המפלגה, בהם פרמוד מהג'אן, לפעול להקדמת הבחירות במטרה לרכוב על הגל. בבחירות אלו, הקימה הקונגרס קואליציה במסגרתה תואמו מועמדי המפלגה עם מספר מפלגות מקומיות, כשהקונגרס תומך במועמדיהם במחוזות בחירה מסוימים והמפלגות האחרות תומכות במועמדי הקונגרס בתמורה. קואליציה דומה, הברית הדמוקרטית הלאומית, הוקמה על ידי מפלגת העם ההודית ערב הבחירות ללוק סבהה ב-1998, ובמסגרתה ניצחה המפלגה בשתי מערכות הבחירות הקודמות. בעקבות כישלון הקונגרס בבחירות לאספות המחוקקות של מאדהיה פרדש, ראג'סטן וצ'האטיסגר החילטה הקונגרס לפעול בדרך דומה. לאחר הבחירות הפכה זו לברית הפרוגרסיבית המאוחדת. במקביל לבחירות ללוק סבהה התקיימו בחירות לאספות המחוקקות באנדרה פרדש, קרנאטקה, אודישה וסיקים. ההצבעה נוהלה על ידי ועדת הבחירות של הודו, ובעקבות היקפה הגדול נוהלה בארבעה פעימות, ב-20 ו-26 באפריל, 5 ו-10 במאי. ספירת הקולות החלה ב-13 במאי. בבחירות אלו הוכנסו לשימוש נרחב מכונות ההצבעה, והמועמדים נדרשו לראשונה להגיש הצהרת נכסים ורישום פלילי. למרות ניצחונה הברור של מפלגת הקונגרס, הודיעה נשיאת הקונגרס סוניה גנדי, שנתפסה במהלך הבחירות כמועמדת המפלגה לראשות הממשלה, כי לא תקבל את התפקיד. סוניה בחרה במאנמוהאן סינג לעמוד בראשות הממשלה, שהושבע לתפקיד ב-22 במאי. מדיה וקבצים בנושא הבחירות ללוק סבהה (2004) בוויקישיתוף Gareth Price, How the 2004 Lok Sabha election was lost ITGD Bureau, General Elections 2004: Facts and figures, India Today, ‏12 במרץ 2009 The dissolution debate, frontline.thehindu, ‏27 בינואר 2004 Yashwant Deshmukh, Opinion: Forget 2023, even Lok Sabha 2024 outcome seems to be a foregone conclusion, India Today, ‏4 בדצמבר 2023 E. Sridharan, “Electoral Coalitions in 2004 General Elections: Theory and Evidence.”, Economic and Political Weekly vol. 39, no. 51, 2004, עמ' 5418–25‏, JSTOR 4415925 Dipu Rai, The rise of BJP and the shifting political landscape in India, India Today, ‏14 בדצמבר 2023 'Deeply hurt' Sonia refuses to be PM, טיימס אוף אינדיה, ‏18 במאי 2004 Why Sonia refused to be PM, Economictimes, ‏19 במאי 2004 The man who will be PM, Tribune India, ‏20 במאי 2004 Manmohan Singh, 67 ministers sworn in, Rediff, ‏22 במאי 2004
פיגוע הירי בפורט הוד

ב-5 בנובמבר 2009, הפסיכיאטר הצבאי המוסלמי רב-סרן נידאל חסן ביצע ירי המוני בבסיס הצבאי פורט הוד (נקרא כיום פורט קאבזוס) אשר במדינת טקסס שבארצות הברית. חסן פתח באש מנשקו האישי במגורי חיילים בבסיס ורצח באופן זה 13 בני אדם ופצע 30 אנשים נוספים. חסן נפגע מירי אנשי המשטרה הצבאית במחנה, ולאחר מכן נעצר. בעקבות הפגיעה חסן שותק מהמותניים ומטה. חסן הואשם ב-13 מקרי רצח וב-28 באוגוסט 2013 המליץ חבר מושבעים בבית משפט צבאי על עונש מוות. חסן נמצא אשם ונידון למוות ב-28 באוגוסט 2013 אך עדיין לא הוצא להורג. פיגוע הירי בפורט הוד היה פיגוע הירי הקטלני ביותר בבסיס צבאי אמריקאי באותה העת וכמו גם זו הייתה באותה העת מתקפת הטרור הקטלנית ביותר בארצות הברית מאז פיגועי 11 בספטמבר. מספר ימים לאחר הפיגוע נחשף בתקשורת שה-NSA היה מודע להתכתבות בין חסן לבין האימאם אנוואר אל-עוולקי באמצעות הדואר האלקטרוני, וכי עמיתיו לעבודה של חסן היו מודעים להקצנה האסלאמית הגוברת של חסן לאורך מספר שנים. הכישלון במניעת הפיגוע הוביל לכך שמשרד ההגנה האמריקני וה-FBI ערכו חקירות, והקונגרס קיים שימועים לבחינת הכישלון במניעת הפיגוע. הממשל האמריקני דחה את הבקשות של הניצולים ושל בני המשפחה של הנרצחים לסווג את הפיגוע כפעולת טרור, או לסווג שהאירוע בוצע מאידאולוגיה איסלמיסטית. בנובמבר 2011, קבוצה של ניצולים ובני משפחה הגישה תביעה נגד הממשל האמריקני בגין רשלנות במניעת הפיגוע, וכמו גם במטרה לאלץ את הממשל האמריקני לסווג את הפיגוע כפעולת טרור. הפנטגון טען מנגד שלא אפשרי להאשים את המפגע בביצוע פעולת טרור במסגרת מערכת המשפט הצבאית וכי אם יעשו זאת הדבר עלול למנוע מהתובעים הצבאיים לקבוע בפסק הדין שחסן אשם. ערך מורחב – נידאל חסן אקדח FN Five-seven אשר דומה לזה שבו השתמש חסן גופותיהם של החיילים שנהרגו בפיגוע הירי אשר מועברים באמצעות מטוס צבאי לבסיס חיל האוויר דובר רס"ן נידאל חסן ירי המוני בארצות הברית הטבח בבסיס הצי האמריקני בוושינגטון - מתקפה דומה שבוצעה בבסיס צבאי פיגוע הירי בסן ברנרדינו (2015) "Soldier Opens Fire at Ft. Hood; 13 Dead". CBS News. 5 בנובמבר 2009. אורכב מ-המקור ב-5 באוקטובר 2013. נבדק ב-31 בינואר 2011. {{cite news}}: (עזרה) Rubin, Josh (6 באוגוסט 2013). "'I am the shooter,' Nidal Hasan tells Fort Hood court-martial". CNN. ארכיון מ-28 בספטמבר 2017. נבדק ב-7 באוגוסט 2013. {{cite web}}: (עזרה) Kenber, Billy (28 באוגוסט 2013). "Nidal Hasan sentenced to death for Fort Hood shooting rampage". The Washington Post. ארכיון מ-28 באוגוסט 2013. נבדק ב-22 ביולי 2022. {{cite news}}: (עזרה) "Army reprimands 9 officers in Fort Hood shooting". USA Today. 11 במרץ 2011. ארכיון מ-1 בדצמבר 2011. נבדק ב-23 באוגוסט 2017. {{cite news}}: (עזרה) "Terror act or workplace violence? Hasan trial raises sensitive issue", AP, 2013, ארכיון מ-17 בספטמבר 2013, נבדק ב-11 באוגוסט 2013 {{citation}}: (עזרה)
מומו (פירושונים)

האם התכוונתם ל... מומו – ספר מאת מיכאל אנדה מומו (מאכל) – כיסון נפאלי עשוי מבצק חיטה ממולא בבשר או ירקות מומו (דמות) – דמות מסדרת סרטי "אסקימו לימון" מומו – גיבור הרומן "כל החיים לפניו" וגיבור הסרט "כל החיים לפניו" שנעשה על פי הרומן מומו – גיבור הסרט "מר איברהים" מוחמד סיסוקו – כדורגלן צרפתי-מאלי המכונה "מומו"
הכחול של השמיים

"הכחול של השמיים" הוא אלבום האולפן התשיעי של הזמרת-יוצרת הישראלית קורין אלאל. את האלבום הוציאה בשנת 2004 לאור חברת התקליטים NMC על גבי תקליטור בלבד. לאחר הצלחתו של תנינענק, הן מבחינה ביקורתית והן במצעדי הפזמונים השונים, הוציאה אלאל את הכחול של השמיים. נטען כי זהו אלבום המשך לתנינענק, אך בצורתו הרגועה והמופנמת יותר. הפיכתו לפחות רוקיסטי ואלקטרוני אפשרה לקהל מאזינים חדש לשמוע את יצירתה של אלאל, שהלחינה את כולה וכתבה שלושה שירים מתוכם לצד מאיר גולדברג, חנה גולדברג, שמרית אור, אהוד מנור, מירי פיגנבוים ויעקב גלעד. כל רצועות האלבום מושרות בעברית, למעט אחת, "La Plus Belle Maison", דואט עם הזמרת הצרפתייה אורליקה. אלאל הצהירה כי שם האלבום שאוב מהעובדה כי את רובו כתבה במהלך שהותה בטיסה ארוכה. הסינגל הראשון שפורסם מתוכו היה "מה הפרח", שדורג בשיאו במקום ה-13 במצעד הפזמונים השבועי של רשת ג'. לאחר מכן יצא "עולם אחר", הסינגל השני והאחרון. גבע קרא עוז מ-ynet כתב כי הכחול של השמיים הוא אינו אלבום "גדול". לטענתו, חסרה בו דברים מסעירים, אך ציין כי מדובר במכלול שירים טוב. בנוסף, ציין כי הפקתו מעט מגבילה את אלאל מלהוסיף אלמנטים רוקיסטיים, דבר שמורגש, לטענתו, בשיר הנושא וב"הילדה שבשק". הווא הכתיר את "דומינו" כשיר הגרוע ביותר באלבום, ואילו את "סל המטבעות" כזה הטוב ביותר. יוסי חרסונסקי העניק לאלבום ארבעה כוכבי זהב מתוך חמישה וכתב: ”בסוף הדיסק, לחצתי על השלט לשמוע פעם שנייה. לא אלבום שעושה חיים קלים. הוא מורכב, מגוון, נוגע במקומות ששירים בז’אנר הפופ המקומי לא מגיעים אליהם. תחום השנסון האירופאי. השירים הם ניסיון לגעת בעצמה, ברגשותיה בזמן אמת. תהיות חיים”. האלבום הכחול של השמיים באתר ספוטיפיי שגיא בן נון, קורין אלאל מסיימת הקלטת "הכחול של השמים", באתר הארץ, 21 ביוני 2004 גבע קרא עוז, הלב ממריא אלאל, באתר ynet, 13 בספטמבר 2004 הכחול של השמיים, יוסי חרסונסקי, 8 במרץ 2006
אלקטרוניקה ביתית

אלקטרוניקה ביתית (באנגלית: Consumer electronics) היא קטגוריה של מוצרי אלקטרוניקה המיועדים לשימוש יומיומי, בדרך כלל בבתים פרטיים. מוצרי אלקטרוניקה ביתית כוללים מכשירים המשמשים לבידור (המכונים אלקטרוניקה בידורית), תקשורת ובילוי. הם מוכנים גם מוצרי חשמל "שחורים" (בעיקר בארצות הברית) מאחר שמוצרים רבים בקטגוריה זו נמצאים במארזים שחורים או כהים. מונח זה משמש כדי להבדיל אותם ממכשירי חשמל ביתיים "לבנים" המיועדים למשימות משק בית, כגון מכונות כביסה ומקררים (מאחר שבדרך כלל הם הצבועים בלבן או מצופי אמייל לבן). באנגלית בריטית, הם נקראים לרוב מוצרים "חומים" (משום שנהגו ליצרם בגימור עץ או בקליט). שידורי הרדיו בתחילת המאה ה-20 הביאו לייצור מוצר הצריכה הראשון של אלקטרוניקה ביתית, מקלט הרדיו. מוצרים מאוחרים יותר כללו: טלפונים, פטיפונים, טלוויזיות ומחשבונים, ולאחר מכן רשמקולים, מכשיר וידאו טייפ, מחשבים אישיים, קונסולות משחקים, טלפונים ניידים ונגני MP3. החל משנות ה-2000 חנויות מוצרי אלקטרוניקה החלו למכור לעיתים מכשיר GPS, מוצרי אודיו לרכב, כלי נגינה אלקטרוניים (למשל, מקלדות סינתיסייזר), מכונות קריוקי, מצלמות דיגיטליות, נגני וידאו (נגני DVD ונגני Blu-ray), טלפונים סלולריים, משקפיי מציאות מדומה, מכשירי בית חכם המחברים מוצרי חשמל לאינטרנט, מכשירי סטרימינג וטכנולוגיה לבישה. בעשור השני של המאה ה-21, רוב מוצרי האלקטרוניקה הפכו מבוססים על טכנולוגיות דיגיטליות. הם בעצם התמזגו עם תעשיית המחשבים במה שמכונה יותר ויותר צרכנות של טכנולוגיית מידע. חלק מחנויות מוצרי האלקטרוניקה החלו למכור גם ריהוט משרדי ותינוקות. חנויות אלקטרוניקה ביתית עשויות להיות חנויות קמעונאיות פיזיות, חנויות מקוונות או שילובים של שניהם. המכירות השנתיות של מוצרי אלקטרוניקה ברחבי העולם הגיעו לכטריליון דולר ב-2022. תעשיית האלקטרוניקה הביתית היא חלק מתעשיית האלקטרוניקה הרחבה יותר. שבתורה, הכוח המניע מאחוריה בעידן הדיגיטלי היא תעשיית המוליכים למחצה. בחמישים שנותיו הראשונות, מכשיר הפונוגרף (שהומצא על ידי תומאס אלווה אדיסון ב־1877) לא השתמש באלקטרוניקה; המחט וקרן הצליל היו טכנולוגיות מכניות בלבד. עם זאת, בשנות ה-20, שידורי הרדיו הפכו לבסיס לייצור המוני של מקלטי רדיו. שפופרת הריק שהפכו את מכשירי הרדיו למעשיים החלו לשמש גם עם לנגני תקליטים, כדי להגביר את עוצמת הקול, כך שניתן יהיה להשמיע אותו דרך רמקול. הטלוויזיה הומצאה כבר בשנות ה-20 של המאה ה-20 אך לא הפכה למוצר בייצור המוני עד שנות ה-50 של המאה ה-20. הטרנזיסטור הראשון, שפותח על ידי ג'ון ברדין ווולטר בראטיין במעבדות בל ב-1947, הוביל למחקר משמעותי בתחום המוליכים למחצה של מצב מוצק בתחילת שנות ה-50 של המאה ה-20. ההמצאה והפיתוח של הטרנזיסטורים המוקדמים ביותר בבל הובילו למכשירי רדיו טרנזיסטור. זה הוביל להופעתה של תעשיית מוצרי האלקטרוניקה הבידורית הביתית החל משנות ה-50, בעיקר בשל המאמצים של תאגיד סוני היפני במסחור מוצלח של טכנולוגיית טרנזיסטורים לשוק ההמוני, עם מכשירי רדיו טרנזיסטור במחירים סבירים ולאחר מכן מכשירי טלוויזיה עם טרנזיסטור. פיתוח מעגלים משולבים על מצע יחיד תוך שימוש בחיבורים חשמליים בין מעגלים בתוך השבב עצמו. הובילה לפיתוח מוצרי אלקטרוניקה ביתית מתקדמים וזולים יותר, כמו טלוויזיות טרנזיסטוריות, מחשבוני כיס, ובשנות ה-80, קונסולות משחקי וידאו ומחשבים אישיים במחירים סבירים שמשפחות רגילות ממעמד הביניים יכלו לקנות. מדיה וקבצים בנושא אלקטרוניקה ביתית בוויקישיתוף Consumer Electronics Market Size & Trends
סלאח א-דין סעיד

סלאח א-דין סעיד (באמהרית: ሳላዲን ሰይድ; נולד ב-29 באוקטובר 1988) הוא כדורגלן עבר אתיופי ששיחק בעמדת החלוץ. סעיד התחיל את הקריירה שלו בסנט ג'ורג' אדיס אבבה. בשנת 2010 נבחן בפרטיזן בלגרד ווויבודינה נובי סאד. ב-9 באוקטובר 2011 חתם בוואדי דגלה מליגת העל המצרית תמורת כ-240 אלף דולר והפך לכדורגלן האתיופי היקר בהיסטוריה. בינואר 2013 הושאל לליארסה מליגת העל הבלגית עד לסיום העונה. ב-23 באפריל 2014,חתם באל-אהלי המועדון המעוטר במצרים, אך במהלך העונה חתם באלג'יר. בשנת 2016 חזר לסנט ג'ורג' אדיס אבבה במדיה שיחק חמש שנים. בהמשך שיחק בג'ימה אבא ג'יפר וסידאמה קפה ופרש בגיל 35. ב-29 באפריל 2007 ערך את הופעת הבכורה שלו בנבחרת אתיופיה בהפסד 2-0 להרפובליקה הדמוקרטית של קונגו. כחודש לאחר מכן הבקיע את שער הבכורה שלו בניצחון 0-1 נגד אותה יריבה. סנט ג'ורג' אדיס אבבה ליגת העל האתיופית: 2007/2008, 2008/2009, 2009/2010, 2015/2016, 2016/2017 הגביע האתיופי: 2010/2011, 2015/2016 סלאח א-דין סעיד, באתר Transfermarkt סלאח א-דין סעיד, באתר Soccerway סלאח א-דין סעיד, באתר National Football Teams סלאח א-דין סעיד, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלאח א-דין סעיד".
נורמן ליר

נורמן מילטון ליר (באנגלית: Norman Milton Lear;‏ 27 ביולי 1922 – 5 בדצמבר 2023) היה מפיק ותסריטאי יהודי-אמריקאי. ליר היה ידוע בשל קומדיות מצבים פורצות דרך משנות ה-70 שעסקו בנושאים פוליטיים וחברתיים, בהן "הכל נשאר במשפחה". נורמן מילטון ליר נולד ב-1922 בניו הייבן, קונטיקט, לזוג הורים יהודים ממוצא רוסי. הוא נשר ממכללת אמרסון בבוסטון כדי להתגייס לחיל האוויר של ארצות הברית בשנת 1942, ושירת שם במהלך מלחמת העולם השנייה. לאחר המלחמה עבר ללוס אנג'לס, והחל בעבודתו כתסריטאי בטלוויזיה. הוא המשיך והפך לדמות מוכרת בתעשיית הבידור. ליר יצר, הפיק וכתב עבור למעלה מ-100 תוכניות לאורך הקריירה שלו, והותיר חותם משמעותי בטלוויזיה האמריקאית. התרומות הבולטות ביותר שלו הגיעו בצורה של קומדיות מצבים טעונות חברתית ופוליטית שאתגרו את המוסכמות. הבולטות ביניהן היו "הכל נשאר במשפחה", ששודרה בשנים 1971 עד 1979, "מוד" (1972–1978) (אנ'), "סנפורד ובנו" (1972–1977) (אנ'), "כל יום מחדש" (1975–1984) (אנ'), "משפחת ג'פרסון" (1975–1985) (אנ'), "מרי הרטמן, מרי הרטמן" (1976–1977) (אנ') ו"זמנים טובים" (1974–1979) (אנ'). תוכניות אלו התמודדו עם נושאי טאבו והכניסו שיח פוליטי לז'אנר קומדיות המצבים, מה שחולל מהפכה בטלוויזיה. ליר זכה לשבחים רבים על תרומתו לטלוויזיה, כולל שישה פרס אמי לבידור בפריים טיים, שני פרסי פיבודי, המדליה הלאומית לאמנויות בשנת 1999, ופרס הצטיינות ממרכז קנדי בשנת 2017. בשנת 2021, הוא זכה בגלובוס הזהב על שם קרול ברנט. השפעתו של ליר על הטלוויזיה זכתה להכרה נוספת כאשר הפך לחבר בהיכל התהילה של האקדמיה לטלוויזיה. מעבר לקריירת הבידור שלו, ליר היה ידוע באקטיביזם הפוליטי שלו. בשנת 1980 הוא הקים את הקבוצה "People for the American Way" (אנ'), ארגון הסברה שמטרתו להתמודד עם השפעת הימין הנוצרי בפוליטיקה. המחויבות שלו למטרות פרוגרסיביות הייתה היבט מכונן בחייו. ליר היה נשוי שלוש פעמים והיו לו שישה ילדים. תרומתו לטלוויזיה ולתרבות נחשבת מונומנטלית, שכן הוא קרא תיגר על הנורמות החברתיות והעלה נושאים קריטיים לקדמת הבמה של השיח החברתי האמריקאי. ליר נפטר ב-5 בדצמבר 2023, בגיל 101. מדיה וקבצים בנושא נורמן ליר בוויקישיתוף אתר האינטרנט הרשמי של נורמן ליר (באנגלית) נורמן ליר, ברשת החברתית פייסבוק נורמן ליר, ברשת החברתית אקס (טוויטר) נורמן ליר, ברשת החברתית אינסטגרם נורמן ליר, סרטונים בערוץ היוטיוב נורמן ליר, ברשת החברתית Goodreads נורמן ליר, במסד הנתונים הקולנועיים IMDb (באנגלית) נורמן ליר, באתר AllMovie (באנגלית) נורמן ליר, באתר Rotten Tomatoes (באנגלית) נורמן ליר, באתר MusicBrainz (באנגלית) נורמן ליר, באתר Discogs (באנגלית) נורמן ליר, באתר אנציקלופדיה בריטניקה (באנגלית) נורמן ליר ("הכל נשאר במשפחה") הלך לעולמו בגיל 101, באתר ynet, 6 בדצמבר 2023 Home, People For the American Way (באנגלית) Remembering Norman Lear, TV Titan and Icon of Progressivism, TIME, ‏2023-12-06 (באנגלית) אלון פרוכטר, התסריטאי והמפיק האגדי נורמן ליר הלך לעולמו בגיל 101, באתר כאן – תאגיד השידור הישראלי, 6 בדצמבר 2023 Eric Deggans, The legacy of visionary TV producer Norman Lear, dead at 101, NPR, ‏6 בדצמבר 2023 (באנגלית) Michael Schneider, Remembering Norman Lear, Whose Legacy Is Even More Important to Protect at This Fragile Point in American History, Variety, ‏6 בדצמבר 2023 (באנגלית)
פורטיסימו

האם התכוונתם ל... פורטיסימו – הוראת ביצוע מוזיקלית המורה לנגן בצורה חזקה ביותר. מסומנת כ- פורטיסימו (שיר) – שיר משנת 1966 מאת לינה ורטמילר בביצועה של ריטה פבונה פורטיסימו קפיטל – קרן השקעות פרטיות ישראלית
מצא את ההבדלים

מצא את ההבדלים הוא סוג של חידה שבו מוצגות שתי תמונות כמעט זהות, ועל הפותר למצוא את ההבלים ביניהן. חידות זיהוי ההבדלים מתפרסמות במדיות שונות, כולל ספרי פעילות לילדים, עיתונים ומשחקי וידאו. על הפותרים למצוא מספר נתון של הבדלים בין שתי תמונות דומות, בין אם אלו איורים או תצלומים ששונו בתוכנת עיבוד תמונה. לשם פתרון החידה הפותר יכול לסרוק שיטתית (למשל מימין לשמאל ומלמעלה למטה) את שתי התמונות לשם גילוי ההבדלים. טכניקה אחרת היא למקד את מבט כך ששתי הגרסאות יתלכדו לאחת, כאוטוסטראוגרמה, מה שיגרום להבדלים לבלוט. מדיה וקבצים בנושא מצא את ההבדלים בוויקישיתוף חידות מצא את ההבדלים באתר "יו-יו" חידות מצא את ההבדלים באתר "דפדפים"